Document ID: /roh_data/filtered/Billingualer_Corpus_interleaved-de-rm.jsonl.gz/25

This is a text translated from German to Rumantsch Grischun.
Eco-Fahren spart Treibstoff und erhöht die Verkehrssicherheit

Das Amt für Energie Graubünden führt zusammen mit dem Ressort Treibstoffe von Energie 2000 vom 16. bis 20. 02.1998 eine Ausbildungswoche in Chur durch. Theorie und Praxis im Fahrsimulator verfolgen das Ziel, den Treibstoff-Verbrauch zu reduzieren und die Verkehrssicherheit zu erhöhen.

Neben Fahrzeugen, die wenig Treibstoff verbrauchen, trägt vor allem auch ein bewusstes Fahrverhalten wesentlich dazu bei, den Treibstoff-Verbrauch und die Umweltbelastungen zu reduzieren sowie die Verkehrssicherheit zu erhöhen. Das sog. Eco-Fahren ist eine einfache und wirksame Möglichkeit, den Treibstoff-Verbrauch um 10 bis 20 Prozent zu senken. Die goldenen Regeln des neuen, vorausschauenden Fahrstils lauten: niedrigtourig fahren, möglichst wenig schalten und brüske Brems- oder Beschleunigungsmanöver vermeiden.

An mehreren Weiterbildungs-Kursen werden Berufsfahrer, Fahrlehrer und Prüfungsexperten des Strassenverkehrsamts mit der Eco-Fahrweise vertraut gemacht. Das Ausbildungsangebot richtet sich insbesondere an Chauffeure der Stadtbus AG und des Postauto-Dienstes Graubünden sowie an Mitglieder des Verbands der Auto-Fahrlehrer Graubünden/Liechtenstein. Die Kurse werden durch Fachleute vom Verkehrs-Sicherheits-Zentrum Veltheim betreut, vermitteln die neuesten theoretischen Grundlagen und ermöglichen das praktische Umsetzen in Fahrsimulatoren.

Fahrsimulator frei fürs Publikum

Die Ausbildungswoche wird ergänzt durch einen Energie-Apéro in der Ingenieurschule HTL, Chur. Dieser findet statt am 18. 02.1998 um 17.00 Uhr. An diesem Anlass werden kompetente Referenten über den Nutzen der Eco-Fahrweise berichten. Zudem wird der Stadtschreiber das Buskonzept für die Stadt Chur vorstellen.

Als Rahmenprogramm des Energie-Apéros werden zwischen 15.00 und 17.00 Uhr die Fahrsimulatoren für das Publikum offenstehen, um darauf Testfahrten zu unternehmen. Mit diesen Fahrten kann aufgezeigt werden, dass durch geeignetes Fahrverhalten und ohne Einschränkung der Mobilität ein Beitrag an die Ziele von Energie 2000 geleistet werden kann.

Das gesamtschweizerische Aktionsprogramm Energie 2000 will den Energieverbrauch und den CO2-Ausstoss stabilisieren und anschliessend reduzieren sowie den Anteil erneuerbarer Energien erhöhen.

Data: 13.02.1998

Quelle: dt Standeskanzlei Graubünden

Viadis ecologics spargnan carburant ed augmentan la segirezza sin via

L'uffizi d'energia dal Grischun organisescha in'emna da scolaziun ensemen cun il ressort per carburants da l'Energia 2000, e quai dals 16 fin ils 20 da favrer 1998 a Cuira. Igl ha num da viagiar ecologicamain. Quai gida a reducir il consum da carburant ed ad augmentar la segirezza sin via.

Ultra da vehichels che consuman pauc carburant, gida en emprima lingia in cumportament conscient en il traffic a reducir il consum da carburant e la contaminaziun da l'ambient sco er ad augmentar la segirezza sin via. Ils uschenumnads viadis ecologics èn ina pussaivladad simpla ed efficazia per reducir il consum da carburant per 10 fin 20 pertschient. Las reglas d'emprima impurtanza dal nov stil d'ir cun auto a moda prevesenta èn: charrar cun paucs turs, midar gir il pli pauc pussaivel ed evitar manevras andetgas da franar e d'accelerar.

En plirs curs da perfecziunament vegn mussà da viagiar ecologicamain a manischunzs professiunals, magisters d'ir cun auto ed ad experts da l'uffizi per il traffic sin via. L'offerta da scolaziun sa drizza spezialmain als manischunzs da la Stadtbus SA e dals autos da posta dal Grischun sco er als commembers da la federaziun dals magisters d'ir cun auto dal Grischun/Liechtenstein. Ils curs vegnan dads da spezialists dal center per la segirezza sin via a Veltheim, els intermedieschan la basa teoretica la pli nova e pussibiliteschan la realisaziun pratica en simulaturs d'ir cun auto.

In simulatur d'ir cun auto stat a disposiziun al publicum

L'emna da scolaziun vegn cumplettada cun in aperitiv d'energia en la scola d'inschigners STS a Cuira. Quest aperitiv ha lieu ils 18 da favrer 1998 a las 17.00. En questa chaschun vegnan a rapportar differents referents cumpetents davart il niz dals viadis ecologics. Ultra da quai vegn il scrivant da la citad a preschentar il concept dals bus da la citad da Cuira.

Sco program per enramar l'aperitiv d'energia vegnan ils simulaturs d'ir cun auto a star a disposiziun al publicum tranter las 15.00 e las 17.00 per far viadis da prova. Cun quests viadis pon ins mussar che tras in cumportament adattà en il traffic e senza restrenscher la mobilitad ins possia contribuir ina part per ademplir las finamiras da l'Energia 2000.

Il program d'acziuns da l'Energia 2000 ch'ha lieu en tut la Svizra vul stabilisar ed alur reducir il consum d'energia e il sbuf da CO2 sco er augmentar la part da las energias regenerablas.

Data: 13.02.1998

Funtauna: rg Chanzlia chantunala dal Grischun